21. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 14111 της 9/27 Δεκ. 1967 (ΦΕΚ Β΄ 758) Περί προμηθείας υπό των Υπηρεσιών της Βασιλικής Χωροφυλακής εις τιμήν τράνζιτο, καυσίμων και λιπαντικών δια την κίνησιν των υπηρεσιακών οχημάτων. Έχοντες υπ’ όψιν: 1)Τας διατάξεις του άρθρ. 14 του Νόμ. 2366/53 «περί καταργήσεως φορολογικών απαλλαγών και εξαιρέσεων» καθ’ ας διετηρήθη εν ισχύϊ η υφισταμένη απαλλαγή εκ δασμών, φόρου κύκλου εργασιών και παντός ετέρου φόρου τέλους ή δικαιώματος υπέρ του Δημοσίου ή Τρίτων, δι’ επιβατικά αυτοκίνητα, καύσιμα και λιπαντικά, των Ενόπλων Δυνάμεων (Στρατού, Ναυτικού, Αεροπορίας). 2)Την παρ. 11 του άρθρ. 18 του Ν.Δ. 4257/62 «περί κυρώσεως των αποτελεσμάτων των δασμολογικών διαπραγματεύσεων των διεξαχθεισών μετά των Συμβαλλομένων Μερών της Γενικής Συμφωνίας Δασμών και Εμπορίου και τροποποιήσεως δασμολογικών τινων διατάξεων κλπ.», δυνάμει της οποίας εκυρώθη η υπ’ αριθ. 84/24.6.61 πράξις του Υπουργικού Συμβουλίου, η δημοσιευθείσα δια του υπ’ αριθ. 112/1961 ΦΕΚ (τ.Α΄), δι’ ης η υπέρ των Ενόπλων Δυνάμεων διατηρηθείσα ως άνω δια του άρθρ. 14 του Νόμ. 2366/53 δασμολογική απαλλαγή επεξετάθη και επί των Σωμάτων Ασφαλείας (Βασ. Χωροφυλακής και Αστυνομίας Πόλεων) μόνον δια τα καύσιμα και τα λιπαντικά και δι’ ης τα εν λόγω Σώματα ενετάγησαν εις τον δια τας Στρατιωτικάς Μονάδας λειτουργούντα μηχανισμόν, όσον αφορά τον εφοδιασμόν των δια των αναγκαιούντων καυσίμων και λιπαντικών. 3)Τα υπ’ αριθ. 290/2/2504/20.10.66 και 290/2/2504 ια/28.2.67 έγγραφα του Υπουργείου Δημοσίας Τάξεως, εις α εκτίθενται οι λόγοι, οίτινες επιβάλλουσι την απλούστευσιν του ισχύοντος νυν συστήματος παραλαβής καυσίμων και λιπαντικών υπό των υπηρεσιών της Χωροφυλακής εκ των κατά τόπους Στρατιωτικών Ανεφοδιαστικών Μονάδων, εις ας δεν κατέστη δυνατή ή δεν κρίνεται σκόπιμος και συμφέρουσα η κατασκευή και η τοποθέτησις υπηρεσιακών βενζιναντλιών. 4)Την ανάγκην διευκολύνσεως του έργου της Ελληνικής Βασιλικής Χωροφυλακής, όπερ είναι συνυφασμένον με την τήρησιν εν τη χώρα της τάξεως και ασφαλείας, δια της περαιτέρω απλουστεύσεως του συστήματος ανεφοδιασμού δια καυσίμων και λιπαντικών των υπηρεσιακών αυτής οχημάτων εις α σημεία, ανά την επικράτειαν, δεν είναι ευχερής ο κατά τ’ ανωτέρω ανεφοδιασμός μέσω των λειτουργουσών ανεφοδιαστικών μονάδων του Στρατού, αποφασίζομεν: Εγκρίνομεν την υπό των Υπηρεσιών της Ελληνικής Βασιλικής Χωροφυλακής προμήθειαν, εις τιμήν τράνζιτο, καυσίμων και λιπαντικών εκ των κατά τόπους πρατηρίων ελευθέρων (εκτελωνισμένων) αποθεμάτων, δια την κίνησιν των υπηρεσιακών οχημάτων, βάσει ειδικών συνερραμμένων τριπλοτύπων αποδείξεων (κουπονίων) και την χορήγησιν συμψηφιστικής ατελείας εις τας προμηθευτρίας των καυσίμων και λιπαντικών εταιρείας πετρελαιοειδών, επί τη τηρήσει των ακολούθων διατυπώσεων: Μερίμνη και δαπάναις του Υπουργείου Δημοσίας Τάξεως θέλει εκτυπωθή και διατεθή, αναλόγως προς τας υφιστάμενας υπηρεσιακάς ανάγκας της Χωροφυλακής, ικανός αριθμός ειδικών τριπλοτύπων βιβλιαρίων (μπλοκ) παραλαβής καυσίμων και λιπαντικών. Τα εν λόγω βιβλιάρια (μπλοκ) θα είναι ηριθμημένα κατ’ αύξοντα αριθμόν τριπλοτύπων αποδείξεων υπό στοιχ. Α΄, Β΄ και Γ΄ εξ ων η υπό στοιχ. Α΄ απόδειξις θα παραδίδηται, αποκτοπτομένη κατά τον εφοδιασμόν, εις τον πρατηριούχον, η υπό στοιχ. Β΄ θα αποστέλληται εις τον Υπουργείον Δημοσίας Τάξεως και η υπό στοιχ. Γ΄ θα παραμένη εις το στέλεχος. Εκάστη απόδειξις δέον, όπως φέρη τας ακολούθους ενδείξεις πρωτοτύπως ή κατά συμπλήρωσιν. 1)Τον αριθμόν της εντολής και την επωνυμίαν της προς ην απευθύνεται εταιρείας πωλήσεως πετρελαιοειδών. 2)Το είδος του παραλαμβανομένου καυσίμου ή λιπαντικού και την ποσότητα τούτου αριθμητικώς και ολογράφως. 3)Τον αριθμόν Ε.Β.Χ. του ανεφοδιαζομένου οχήματος. 4)Την υπηρεσίαν Ε.Β.Χ., εις ην ανήκει το όχημα και τα στοιχεία, κατά περίπτωσιν, του εντελλομένου την προμήθειαν καυσίμων και λιπαντικών οργάνου, και 5)Το ονοματεπώνυμον και την υπογραφήν του παραλαμβάνοντος οργάνου και του παραδίδοντος πρατηριούχου. Εκάστη Υπηρεσία Χωροφυλακής, ήτις ήθελε καταστή, δυνάμει της δια της παρούσης προβλεπομένης να εκδοθή αποφάσεως του Υπουργού Δημοσίας Τάξεως, αρμοδία δια την έκδοσιν εντολών χορηγήσεως καυσίμων και λιπαντικών, θα προβαίνη, άμα τη παραλαβή των καυσίμων και βάσει της υπό στοιχ. Γ΄ αποδείξεως των ως είρηται κουπονίων, εις την εγγραφήν των παραληφθέντων καυσίμων ή λιπαντικών εις ειδικόν βιβλίον παραλαβής καυσίμων κλπ. όπερ δέον αύτη να τηρή, προς παρακολούθησιν και έλεγχον υπό του Υπουργείου Δημοσίας Τάξεως της κανονικής αναλώσεως και διαθέσεως των καυσίμων και λιπαντικών, κατά τας εκάστοτε υπό τούτου εκδιδομένας διαταγάς, θ’ αποστέλλη δε εις το τέλος εκάστου μηνός τας υπό στοιχ. Β΄ συγκεντρουμένας (Μετά την σελ. 428,02) Σελ. 428,03 Τεύχος 329-025 Τελωνειακές Ατέλειες 30.Ζ.α.21 αποδείξεις των κουπονίων εις το Υπουργείον Δημοσίας Τάξεως. Έκαστος πρατηριούχος οφείλει εις το τέλος εκάστου μηνός να συντάσση και διαβιβάζει εις την οικείαν εταιρείαν πετρελαιοειδών σχετικήν κατάστασιν εις διπλούν περιέχουσαν τας κατωτέρω ενδείξεις: α)Τον αριθμόν Ε.Β.Χ. του οχήματος, β)την Υπηρεσίαν εις ην ανήκει τούτο, γ)τα παραδοθέντα εις τιμήν τράνζιτο καύσιμα και λιπαντικά κατ’ είδος και ποσότητα και δ)τον αριθμόν της οικείας υπό στοιχ. Α΄ αποδείξεως και του τοιούτον της εντολής. Εις την ανωτέρω κατάστασιν δέον να προσαρτώνται καταλλήλως ταξινομημέναι άπασαι αι υπό στοιχ. Α΄ αποδείξεις δυνάμει των οποίων παρεδόθησαν καύσιμα ή λιπαντικά εις Υπηρεσίας της Χωροφυλακής. Η οικεία εταιρεία πετρελαιοειδών, παραλαμβάνουσα εκ των κατά τόπους πρατηρίων της τας ανωτέρω καταστάσεις μετά των υπό στοιχ. Α΄ αποδείξεων χορηγήσεως καυσίμων ή λιπαντικών, θα συντάσση, μετ’ έλεγχον της πληρότητος, γνησιότητος και ακριβείας των αποσταλέντων αυτή στοιχείων, συγκεντρωτικήν, κατά μήνα, κατάστασιν, με τας αυτάς ως είρηται ενδείξεις, την οποίαν θα διαβιβάζη εν συνεχεία μετά των επί μέρους καταστάσεων και αποδείξεων των πρατηριούχων εις το Υπουργείον Δημοσίας Τάξεως, εις τετραπλούν, προς έλεγχον. Το Υπουργείον Δημοσίας Τάξεως μετά τον έλεγχον των διαβιβάσθεντων αυτώ συγκεντρωτικών καταστάσεων και λοιπών στοιχείων, εν αντιπαραβολή προς τας υπό στοιχ. Β΄ αποδείξεις παραλαβής καυσίμων και λιπαντικών τας υποβληθείσας αυτώ υπό των κατά τόπους Υπηρεσιών Χωροφυλακής, θα απευθύνη εντός τριμήνου το αργότερον, από του τέλους του μηνός της χορηγήσεως καυσίμων και λιπαντικών, εις το ΣΤ΄ Τελωνείον Ελευθέρων Συγκροτημάτων Πειραιώς, έγγραφον, εις ο θα επισυνάπτωνται δεόντως τεθεωρημένα, δια την ακρίβειαν, αντίγραφα των συγκεντρωτικών ως άνω καταστάσεων παραλαβής καυσίμων και λιπαντικών προς έκδοσιν συμψηφιστικής ατελείας εις τας προμηθευτρίας εταιρείας πετρελαιοειδών, συν τη πιστοποιήσει, ότι τα παραληφθέντα κατ’ είδος και ποσότητα καύσιμα ή λιπαντικά εξ ελευθέρων αποθεμάτων, εκπληρώθησαν εις τιμάς μη περιλαμβανούσας δασμούς και λοιπούς φόρους (τράνζιτο) και ηναλώθησαν δια την κίνησιν των υπηρεσιακών οχημάτων της Χωροφυλακής. Η ως είρηται Τελωνειακή Αρχή θα προβαίνη βάσει του ανωτέρω εγγράφου και της προσηρτημένης καταστάσεως, εις την έκδοσιν αποφάσεως συμψηφιστικής ατελείας δια τας καθ’ έκαστον μήνα χορηγηθείσας ποσότητας καυσίμων και λιπαντικών επ’ ονόματι της προμηθευτρίας εταιρείας πετρελαιοειδών. Σελ. 428,04 329-026 Αι εκδιδόμεναι αποφάσεις δέον, όπως υποβάλλωνται εις την Δ/νσιν Τελωνειακού Ελέγχου, κατά τα κεκανονισμένα. Μερίμνη του Διευθυντού του ΣΤ΄ Τελωνείου Πειραιώς, δύναται να ενεργήται επανέλεγχος και επαλήθευσις των εις το Υπουργείον Δημοσίας Τάξεως αποσταλέντων δικαιολογητικών παραλαβής καυσίμων, άτινα δέον να φυλάσσωνται υπό του εν λόγω Υπουργείου επί πενταετίαν τουλάχιστον από της συντάξεώς των. Δι’ αποφάσεως, εκδοθησομένης υπό του Υπουργού Δημοσίας Τάξεως, θέλουσι καθορισθή πάσαι αι αναγκαίαι λεπτομέρειαι εφαρμογής της παρούσης και ειδικώτερον ο τύπος των συνερραμμένων τριπλοτύπων αποδείξεων (κουπονίων) κατά τρόπον διασφαλίζονται τα συμφέροντα του Δημοσίου εκ τυχόν καταστρατηγήσεων του θεσπιζομένου συστήματος εφοδιασμού, αι αρμόδιαι δια την έκδοσιν εντολών χορηγήσεως καυσίμων ή λιπαντικών Υπηρεσίαι Χωροφυλακής, ως και αι αρμόδιαι Υπηρεσίαι δια την συγκέντρωσιν, έλεγχον και φύλαξιν των οικείων δικαιολογητικών. Δια της αυτής ως άνω αποφάσεως θέλει καθορισθή επίσης και ο χρόνος ενάρξεως εφαρμογής της παρούσης. Διευκρινίζεται, ότι η παρούσα απόφασις δεν έχει εφαρμογήν δια τον εφοδιασμόν των Υπηρεσιών της Χωροφυλακής εις τας έδρας των οποίων λειτουργούσιν υπηρεσιακαί βενζιναντλίαι, μέσω των οποίων λειτουργούσιν υπηρεσιακαί βενζιναντλίαι, μέσω των οποίων καθίσταται ευχερής η παραλαβή καυσίμων εκ των υπαρχουσών Στρατιωτικών Ανεφοδιαστικών Μονάδων. Η παρούσα δημοσιευθήτω εις την Εφημερίδα της Κυβερνήσεως. 30.Ζ.α.21 Τελωνειακές Ατέλειες 